**есенен турнир по информатика**

**София, 21-23 ноември 2025 г.**

**Група E, 4-5 клас**

ЗАДАЧА E1. Венко, ценко и Денка  0,2 сек.  1 MB

В петък след училище Венко, Ценко и Денка бързат да решат задачите от домашното по математика, за да се включат след това в платформата с видеоигри, където ще громят лошите. Всеки от тях започва решаването в някакъв момент време, решава някакъв брой задачи, след което си дава 10 минути почивка, преди да се присъедини към видеоплатформата. Видеоиграта започва когато и последният от тях се присъедини към платформата.

Напишете програма **VCD**, която определя кога ще започне видеоиграта, ако знаете кога започват да пишат домашните си тримата, по колко задачи решават в домашното и колко време отнема решаването на всяка една от задачите..

Вход

За всеки от тримата приятели от отделен ред на входа се четат по шест цели числа – данни за домашното му:

* Първите три числа ℎ, 𝑚, 𝑠 от шестте са часът, минутата и секундата, когато поредният от приятелите започва решаването на своето домашно;
* Четвъртото число *c* от шестте е броят на задачите в домашното му;
* Петото и шестото число 𝑚𝑚 и 𝑠𝑠 са минутите и секундите за решаване на всяка задача от домашното му (Задачите са еднотипни и се решавата за едно и също време).

Изход

На първия ред на стандартния изход програмата трябва да изведе три цели числа, разделени с по един интервал – часа, минутата и секундата, когато тримата започват видеоиграта.

**Важно**: Полунощ да се извежда като 0 0 0, а не като 24 0 0.

Ограничения

0 ≤ ℎ < 24

0 ≤ 𝑚, 𝑠, 𝑚𝑚, 𝑠𝑠 < 60

0 < 𝑐 ≤ 50

Пример

Вход

19 45 0 10 25 30

12 0 0 18 39 59

20 15 45 5 59 59

Изход

1 25 40